ZX Spectrum er 37 år gammel | Computerworld
FØRSTE: Sinclair ZX Spectrum var manges første datamaskin på åttitallet.
Publisert: tirsdag 23. april 2019, kl. 10:45 Endret: 23. april 2019, kl. 10:47
Sinclair ZX Spectrum var i noen år Storbritannias mest solgte maskin, og også i Norge var det mange som brukte sparepengene på denne morsomme lille saken. Eller på den amerikanske konkurrenten Commodore 64.
Utstyrt med Basic frontend til operativsystemet og gummitaster ble ZX Spectrum manges første erfaring med programmering, og etter hver kom det til enormt med spill og annen programvare. Og mye maskinvaretillegg også, som lagringsenheter, skrivere, minneutvidelse og mer.
Sliter du litt med at nerdene sitter og diskuterer det siste fra Github i kantinen, så vis at du er en veteran og verdig ditt grå hår:
– Jeg skrev mine første programmer på en sånn! Kan noen av dere klore sammen en Quicksort i assembler?